Používateľská príručka WALKMAN
Tlač
Úvodná strana > Nastavenia > Nastavenia hudby > Vytváranie súborov LRC

## Vytváranie súborov LRC

Poznámky týkajúce sa vytvárania súborov LRC

1. Pripravte si zvukový súbor, pre ktorý chcete pri prehrávaní zobraziť text.

1. Otvorte program Poznámkový blok.

Postupne zvoľte položky [Štart] [Všetky programy] [Príslušenstvo] [Poznámkový blok] a otvorte tak program Poznámkový blok.

1. Do programu Poznámkový blok napíšte text skladby.

- Snímky obrazoviek sú zo systému Windows Vista.

1. Spustite prehrávanie zvukového súboru a zistite čas prehrávania [minúty:sekundy:stotiny sekundy], kedy sa majú zobrazovať jednotlivé riadky textu, a tento čas potom zadajte na začiatku (naľavo) jednotlivých riadkov textu.

- Príklady:

Časový údaj
[mm:ss:xx] mm označuje minúty, ss označuje sekundy a xx označuje stotiny sekundy. Zadajte mm, ss a xx v dvojcifernom formáte. Na oddelenie hodnôt použite dvojbodku.
Riadok textu skladby
Prehrávač dokáže rozpoznať až 95 znakov pre zobrazenie riadku textu na obrazovke. Ak sa riadok textu nezmestí na obrazovku, rozdelí sa (maximálne do 3 riadkov). Znaky presahujúce 3 riadky sa nezobrazia.
Sekundy a stotiny sekundy môžete namiesto dvojbodky oddeliť bodkou.
Stotiny sekundy môžete opomenúť.

1. Po zadaní celého textu uložte súbor.

Zvoľte [Súbor] [Uložiť ako…] a otvorte tak dialógové okno [Uložiť ako]. V políčku [Uložiť vo formáte:] v dolnej časti okna zvoľte možnosť [Všetky súbory]. V políčku [Kódovanie:] zvoľte možnosť [UTF-8]. Do políčka [Názov súboru:] zadajte názov súboru. Názov súboru musí byť rovnaký ako názov zvukového súboru, a musí mať príponu „.lrc“. Kliknutím na tlačidlo [Uložiť] uložte súbor LRC.

1. [Názov súboru:]

Zadajte rovnaký názov súboru ako je názov zvukového súboru, s príponou „.lrc“ (napríklad, „abc.lrc“ pre zvukový súbor „abc.mp3“).

1. [Uložiť vo formáte:]

V políčku [Uložiť vo formáte:] zvoľte možnosť [Všetky súbory].

1. [Uložiť]

1. [Kódovanie:]

V políčku [Kódovanie:] zvoľte možnosť [UTF-8].
Maximálna veľkosť súborov LRC je 512 KB.

1. Vytvorte nový priečinok v priečinku [MUSIC] v prehrávači, a potom prostredníctvom presunutia myšou preneste zvukový súbor aj súbor LRC do nového priečinka.

1. V ponuke Home na prehrávači vyberte položku [Music] požadovanú metódu vyhľadávania prenesenú skladbu.

1. Stlačením tlačidla OPTION/PWR OFF vyvolajte ponuku možností, a potom vyberte položku [Display Lyrics] [On] alebo [On (No Screen Off)].

Text skladby sa zobrazí na obrazovke, synchronizovaný s prehrávaným zvukom.

#### Zobrazenie textu skladby na prehrávači

### Poznámky týkajúce sa vytvárania súborov LRC

- Kódovanie textu súborov LRC musí byť UTF-8.

- Súbor LRC musí mať rovnaký názov súboru ako názov zvukového súboru, a musí mať príponu „.lrc“. V opačnom prípade prehrávač nebude môcť rozpoznať súbor LRC.

- Maximálna veľkosť súborov LRC je 512 KB.

#### Poznámky týkajúce sa textov skladieb

- Reťazec znakov, ktorý nasleduje za časovým údajom na začiatku riadku sa rozpozná ako riadok s textom skladby.

- Znaky medzery (1-bajtové aj 2-bajtové) nasledujúce hneď po časovom údaji budú ignorované.

- Maximálny počet znakov, ktoré je možné zobraziť pre každý riadok textu skladby

- Prehrávač dokáže rozpoznať až 95 znakov pre zobrazenie riadku textu na obrazovke. Znaky presahujúce toto obmedzenie sa nezobrazia.

- Ak sa riadok textu nezmestí na obrazovku, rozdelí sa (maximálne do 3 riadkov). Znaky presahujúce 3 riadky sa nezobrazia.

- Prehrávač umožňuje zobraziť až 1 024 riadkov textu pre každú skladbu.

#### Poznámky týkajúce sa znakov pre koniec riadka

- Všetky znaky CR, CRLF a LF sa rozpoznajú správne.

- Riadok textu, ktorý obsahuje len znak pre koniec riadka sa preskočí.

#### Poznámky týkajúce sa formátu súborov LRC

- Časový údaj sa musí nachádzať na začiatku riadka textu. V opačnom prípade bude ignorovaný a počet znakov, ktoré bude možné zobraziť, sa zníži.

- Časové údaje musia byť zadané v chronologickom poradí. Ak je časový údaj riadka chronologicky rovnaký ako časový údaj predchádzajúceho riadka, prípadne ide časovo dozadu, riadok bude preskočený. V takom prípade sa budú nasledujúce riadky textu preskakovať, až kým prehrávač nenájde riadok textu s časovým údajom, ktorý chronologicky nasleduje po poslednom riadku so „správnym časovým údajom“.

- Riadok textu, ktoré obsahuje len časový údaj sa zobrazí ako prázdny riadok (bude braný ako text, ktorý neobsahuje žiadne znaky).

- Prehrávač podporuje len zobrazenie textu skladieb a nepodporuje iné informácie formátu súborov LRC.

#### Informácia týkajúca sa autorských práv

Keď vytvárate súbory LRC s použitím materiálov chránených autorským zákonom, na ktoré má autorské práva iná osoba, vytvorené súbory LRC sú obmedzené len na osobné použitie. Používanie súborov LRC nad rámec tohto obmedzenia vyžaduje povolenie držiteľov autorských práv.
Späť na začiatok